Σε κάθειρξη 19 ετών καταδικάστηκε ο Άκης Τσοχατζόπουλος

Αντιμέτωπος με τον κίνδυνο της φυλακής βρίσκεται ο Άκης Τσοχατζόπουλος μετά την καταδίκη του χωρίς κανένα ελαφρυντικό από το Πενταμελές Εφετείο Κακουργημάτων της Αθήνας για τις μίζες των εξοπλιστικών.



Το δικαστήριο αν και αναγνώρισε ελαφρυντικά στους συγκατηγορουμένους του, στον πρώην υπουργό αλλά και τη λογίστριά του δεν αναγνώρισε κανένα.



Η πρόεδρος του δικαστηρίου είπε απευθυνόμενη στους κατηγορούμενους πως κρίθηκαν με επιείκεια, λίγο πριν διακόψει την ακροαματική διαδικασία για αύριο το πρωί οπότε θα τεθούν και τα θέματα των αναστολών των ποινών που επιβλήθηκαν.



Το δικαστήριο μείωσε την ποινή του Άκη Τσοχατζόπουλου μόνο κατά 1 χρόνο επιβάλλοντάς του ποινή κάθειρξης 19 ετών.



Όλοι οι καταδικασθέντες μεταφέρθηκαν στο Μεταγωγών όπου και θα κρατηθούν απόψε.



Αναλυτικά οι ποινές που ανακοίνωσε το δικαστήριο:



Άκης Τσοχατζόπουλος : 19 χρόνια κάθειρξη



Αστέριος Οικονομίδης : 8 ετη καθειρξη



Φρόσω Λαμπροπούλου : 12χρόνια κάθειρξη



Νίκος Ζήγρας :4 χρόνια φυλάκιση



Γιώργος Σαχπατζίδης : 9 κάθειρξη



Αρετή Τσοχατζοπούλου :8 χρόνια κάθειρξη



Βίκυ Σταμάτη : 8 χρόνια κάθειρξη



Ιωάννης Σμπώκος : 8χρόνια κάθειρξη



Μαρία Ταλίτα Τσεκούρα : 5 καθειρξη



Νίκος Γεωργουλάκης: 6 καθειρξη



Παναγιώτης Σταμάτης : 4 χρόνια ποινή φυλάκισης



Οράτιος Μελάς: 6 χρόνια κάθειρξη



Κωνσταντίνος Αντωνιάδης : 6 χρόνια καθειρξη



Γκούντρουν Μόλντενάουερ : 4 χρόνια ποινή φυλάκισης



Νίκος Καρατζάς : 4 χρόνια φυλάκιση



Γιώργος Κωνσταντάτος : 6 χρόνια κάθειρξη



Στους υπόλοιπους κατηγορούμενους αναγνωρίστηκαν κατά περίπτωση τα ελαφρυντικά του πρότερου έντιμου βίου, της ειλικρινούς μεταμέλειας και της καλής συμπεριφοράς μετά την πράξη.



Το Δικαστήριο παρά την αντίθετη εισαγγελική πρόταση αναγνώρισε το ελαφρυντικό του πρότερου εντιμου βίου στον Γιάννη Σμπώκο ενώ κατά πλειοψηφία 4-1 αναγνώρισε την ελαφρυντική περίσταση της καλής συμπεριφοράς μετά την πράξη στη Βίκυ Σταμάτη. Στη συνέχεια η εισαγγελέας πρότεινε την επιβολή της ανώτατης ποινής των 20 ετών κάθειρξη στον Άκη Τσοχατζόπουλου.



Το Δικαστήριο διέκοψε για αύριο το πρωί στις 10:30.

